Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Usko menetelmänä".
Tänään aiheena on kaikkien aikain suurin rakkaustarina.
Karen esittelee helmiä uudesta kirjastaan. Tänään hän kertoo, -
miten tärkeää on olla kärsivällinen ja luottaa prosessiin.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua arjessa.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan sinua ja Kristus-ruumista -
kasvamaan kaikkialla maailmassa ja Jeesuksessa.
Tänään puhun rakkaustarinasta.
Myöhemmin tapaatte vaimoni.
Hänellä on sinulle erityistä asiaa.
Ohjelman lopussa kerron salaisuuksia näkymättömästä ulottuvuudesta.
Ota mukava asento. Tänään kerron teille rakkaustarinan.
Aloitetaan.
Oletko koskaan ollut rakastunut? Tiedäthän sen tunteen, -
kun ei voi lakata ajattelemasta henkilöä, jota sydän kaipaa.
Rakkauden kohdetta kaipaa välillä niin kovasti, että se sattuu.
Siinä ei ole mitään outoa.
Rakkaus on maailman vahvin tunne, vihaakin vahvempi.
Se on yksi syy siihen, miksi Jeesus voitti saatanan ristillä.
Jeesuksen ase oli rakkaus. Saatanan viha oli vahvaa, -
mutta Jeesus huusi: "Isä, anna heille anteeksi." Rakkaus voitti vihan.
Jeesuksen rakkaudesta virtaavat voiman aallot olivat niin vahvat, -
että maa järkkyi, aurinko pimeni ja kuolleet nousivat haudoistaan.
Ole varovainen sellaisten seurassa, jotka ovat täynnä vihaa, -
mutta älä yritä pysäyttää sellaista, joka on syvästi rakastunut, -
sillä hän on valmis menemään askeleen pidemmälle.
Rakkauden takia hän voi olla valmis jopa kuolemaan.
Oletko kuullut rakkaustarinan kalasta ja linnusta?
He olivat korviaan myöten rakastuneita toisiinsa.
Se olisi ollut ihanaa ilman yhtä perustavanlaatuista ongelmaa.
Heillä ei ollut paikkaa missä tavata.
Jos lintu olisi mennyt kalan luo, se olisi hukkunut ja kuollut.
Jos kala olisi mennyt linnun luo, se olisi tukehtunut ja kuollut.
He olivat syvästi rakastuneita mutta kovin onnettomia, -
sillä heillä ei ollut paikkaa missä tavata, -
ei edes salaista paikkaa.
Heidän rakkautensa oli aitoa, mutta heidän ympäristönsä -
ja olosuhteet, joissa he olivat, -
tekivät heidän syvän rakkautensa todeksi elämisen mahdottomaksi.
Heitä erotti luonnonelementti, -
jota he eivät voineet muuttaa tai jolle he eivät voinet tehdä mitään.
Kun Aadam lankesi syntiin, hän loi itsensä ja Jumalan välille tilanteen, -
joka on verrannollinen kalan ja linnun tuomittuun rakkaustarinaan.
Syntiinlankeemusta seuranneet olosuhteet -
tekivät Jumalalle mahdottomaksi lähestyä rakasta Aadamiaan -
tai Aadamille lähestyä Jumalaa.
Joka puolella Jumalan ympärillä on kuluttava tuli.
Tulella on yksi ainoa tehtävä, -
puolustaa Jumalan pyhyyttä.
Jumala on pyhä ja täydellinen.
Mikään epätäydellinen ei voi tulla Hänen lähelleen.
Sinne ei sallita mitään, -
mikä voisi vaarantaa tai saastuttaa Hänen pyhyytensä.
Kun Aadam lankesi syntiin, -
Jumala ei voinut mennä enää niin lähelle häntä kuin aiemmin.
Miksei? Koska kuluttava tuli olisi tappanut Aadamin.
Jumalan piti teurastaa kaksi eläintä Aadamin synnin sovitukseksi.
Myöhemmin, kun Kain tappoi Aabelin, -
Jumala nähtiin kävelemässä maan päällä viimeistä kertaa, -
ennen kuin Hän tuli Pojaksi tuhansien vuosien päästä.
Ihan kuin Aabelin tappaminen olisi saastuttanut kaiken synnillä, -
niin että jos Jumala olisi tullut alas illan viileydessä, -
niin kuin Hän oli usein tehnyt ollakseen Aadamin kanssa, -
kuluttava tuli olisi hävittänyt kaiken elävän.
Ihmiskunnan taru olisi ollut ohi, ennen kuin se alkoikaan.
Mutta rakkaudessapa onkin sellainen juttu, ettei taru ole ohi.
Rakkaus on niin väkevä, että se voi muuttaa jopa olosuhteet, -
joita muuten ei voi muuttaa.
Tosi rakkaudessa on mahtavaa se, että se ei kuole, -
vaikka toinen on tehnyt virheen.
Tosi rakkaus kärsii sen puolesta, joka on tehnyt virheen.
Siksi Jumala ei tappanut Aadamia, tosi rakkauden takia.
Siksi Hän antaa kerta toisensa jälkeen anteeksi, kun teet virheitä.
Hän rakastaa sinua. Ei sen takia, mitä olet tehnyt, -
vaan sen takia, että sinä olet sinä.
Mutta Aadamin synti aiheutti Jumalalle ongelman.
Loistava rakkaustarina muuttui aivan päinvastaiseksi.
Samalla tavalla kuin se, ettei kalalla ja linnulla ollut paikkaa tavata, -
Jumala ei voinut lähestyä ihmistä, jonka Hän oli luonut kuvakseen -
ja jota Hän rakastaa, -
sillä meidän syntimme olisi saastuttanut Jumalan pyhyyden.
Jos me olisimme synnissämme lähestyneet Jumalaa, -
Hänen kuluttava tulensa olisi tehnyt meistä lopun.
Mutta tarina ei pääty siihen.
Pysy kanavalla, niin kuulet, mitä sitten tapahtui.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Usko menetelmänä."
Hei taas. Tiedän teidän odottavan, että saatte kuulla rakkaustarinasta.
Jäimme siihen, ettei Jumala voinut mennä lähelle rakkautensa kohdetta.
Se oli kokonaan Jumalan ongelma, -
sillä ihminen ei pystynyt tekemään sille mitään. Mutta Jumala pystyy.
Jumala asetti uhrijärjestelmän, -
jonka avulla ihminen voi mennä niin lähelle Jumalaa kuin mahdollista.
Olet kuullut jakeen "synnin palkka on kuolema".
Jumala kiersi säädökset sallimalla uhrin, -
jossa eläin kärsii sijaiskuoleman.
Jumala ei tappanut ihmistä. Sen sijaan tapettiin eläin.
Sitten Hän opetti Aadamin uhraamaan, -
ja Aadam opetti poikansa uhraamaan.
Jokainen sukupolvi ymmärsi veren vuodattamisen tärkeyden.
Mutta kun aikojen päästä saavuttiin Moosekseen, -
Jumala otti seuraavan askeleen lähemmäs rakkaitaan.
Hän käski Mooseksen rakentaa ilmestysmajan, -
jotta Hän voi asua heidän keskellään.
Kun heprealaiset vihkivät ilmestysmajan, -
toimitettiin lukemattomia veriuhreja.
Koska se oli kauttaaltaan pirskoteltu verellä, -
Jumalan läsnäolo pystyi laskeutumaan kansan keskelle ja asumaan siellä.
Aamusta iltaan pronssialttarilla poltettiin uhreja -
sijaisena kansan tekemien syntien edestä.
Jumala oli läsnä Kaikkeinpyhimmässä.
Kerran vuodessa ylipapin piti mennä sisään, -
pirskottaa verta armon istuimelle -
ja peittää liitonarkki verellä.
Veri oli Jumalan keino -
perustaa tapaamispaikka itselleen ja rakkailleen.
Mutta koska Jumala rakasti meitä niin paljon, -
Hän halusi päästä vielä lähemmäs. Siksi rakennettiin temppeli.
Koska kukaan ei pysty elämään täysin pyhää elämää, -
veriuhritoimitusten piti jatkua alati.
Tarina olisi voinut päättyä siihen, mutta ei, -
sillä Jumala halusi päästä vielä lähemmäs rakkaitaan.
Ei riittänyt, että Hän katseli sinua temppelin muurien takaa.
Jumala on aikojen alusta asti suunnitellut kertakaikkista uhria, -
oman henkensä antamista rakkaidensa edestä, -
jotta Hän saisi paikan, jossa Hän voi kohdata rakkaitaan.
Jos olet joskus ollut rakastunut, tiedät, ettet ikinä tyytyisi siihen, -
että paksu muuri erottaa sinut rakkaastasi.
Kun rakastaa jotakuta, haluaa elää saman katon alla, -
jakaa läheisyyttä ja olla yhdessä koko ajan.
Juuri sitä Jumalakin haluaa.
Jumalan täydellinen, kertakaikkinen ratkaisu -
lintu ja kala -ongelmaan oli Jeesus.
Jeesuksessa Jumala perusti paikan, jossa Hän voi kohdata meitä.
Kohtaamispaikka oli nerokas.
Se oli läheisyyden ehdoton huipentuma.
Anna kun selitän. Kun annat parhaalle ystävällesi suuren halauksen, -
se on yhdenlaista läheisyyttä.
Puolison kanssa on mahdollista vielä tiiviimpi läheisyys.
Mutta täydellinen läheisyys on sitä, että elää rakkaansa sisimmässä.
Silloin ollaan ikuisesti erottamattomia.
Kuvittele, ettei rakkaalle tarvitse koskaan jättää hyvästejä.
Sen Jumala sai aikaan Jeesuksessa.
Hän avasi itselleen tien tulla asumaan ihmiseen.
Lintu ei voi tulla alas kalan luo ja eikä kala ylös linnun luo.
Tarvitaan jotain yliluonnollista, jotta ne voisivat tavata.
Se ihme tapahtui ristillä.
Jumala teki tien, jotta Hän voi olla kanssasi ikuisesti -
joka sekunti, joka tunti, joka päivä, joka vuosi elämässäsi.
Hän muutti sinuun asumaan.
Sen lähemmäs ei pääsekään.
Jumala rakastaa sinua niin, ettei Hän kestä sitä ajatusta, -
että Hän joutuisi jättämään sinulle hyvästejä.
Nyt Hän asuu sisimmässäsi. Hänellä on siellä asumus kanssasi.
Se on kätköpaikka, -
niin kätketty, että monet uskovat eivät edes tiedä siitä.
Se onkin yksi syistä, miksi minä kerron siitä nyt.
Uskova usko syntyy ja kehittyy -
tässä kohtaamispaikassa.
Jumala tahtoo paljastaa sinulle, miten voit päästä Hänen läsnäoloonsa, -
joka jo asuu sinussa.
Jumala on Jeesuksen kautta ratkaissut kala―lintu-ongelman.
Nyt syvät salaisuudet, lupaukset ja Jumalan valmistamat asiat, -
Jumalan sinulle suunnittelema elämän polku -
voidaan paljastaa.
ANNA JEESUKSEN RAKKAUTTA MAAILMALLE -
TOMMY LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
EN IKINÄ PYSÄHDY
PUHUMME JEESUKSESTA
JEESUKSESTA
JEESUKSESTA, PUHUMME JEESUKSESTA
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Pidän Jumalan lahjana sitä, -
että voin tehdä työtä ihmisten parissa sekä kuunnella ja auttaa heitä.
Rakastan työtäni.
Vuosien aikana ammattiterapeuttina olen oppinut, että elämä täytyy elää.
Ei ole olemassa mitään konstia, jolla elämää voisi paeta.
Asioita tapahtuu, eikä voi ikinä tietää, mitä huominen tuo tullessaan.
Tapahtuu niin hyviä kuin ikäviäkin asioita, joita ei voi hallita.
Niin se on kaikilla.
Voimme kuitenkin vaikuttaa siihen, miten me reagoimme -
itseemme ja muihin.
Sinä voit muuttaa elämäsi ja aloittaa alusta.
Voit voittaa sekä pelkosi että menneisyytesi.
Tiedän sen, sillä olen nähnyt sen mahdottomissa tilanteissa.
Siksi uskon sinuun.
Kehittyminen ja kypsyminen ovat prosesseja.
On selvittävä portaista, jotta pääsee uudelle tasolle.
Olipa se miten vaikeaa tahansa, eteenpäin pääsee.
Riittää, että ottaa askeleen kerrallaan.
Haluamme nopeita tuloksia, mutta aina se ei ole mahdollista.
Pitää olla kärsivällinen. Asiat ottavat oman aikansa.
Kun sen tajuaa, tuntee rauhaa sielussaan, -
ja ymmärtää, etteivät asiat tapahdu pakottamalla.
Pitää olla kärsivällinen ja luottaa prosessiin.
Jos kylvää tänään, ei voi odottaa satoa huomiseksi.
Kaikki vie aikaa.
Sen ymmärtäminen, mikä on itselle hyväksi ja mikä ei, vie sekin aikaa.
Kaikelle on aikansa.
On tärkeää antaa ajan tehdä tehtävänsä.
Kun haluaa aloittaa prosessin kohti elämää, jollaista itselleen toivoo, -
täytyy esittää itselleen kysymyksiä ja kuunnella omia vastauksiaan.
Minne olet menossa?
Jos jatkat samalla tavalla kuin nyt, -
minne päädyt ja haluatko olla siellä?
Ellet halua päätyä sinne, esitä itsellesi nämä kysymykset.
Millaisista asioista innostun?
Mikä antaa minulle voimaa ja energiaa?
Kuka minä olen oikeasti?
Mitä minä haluan saavuttaa elämässäni?
Yritä olla rehellinen ja olla miettimättä muiden odotuksia.
Yksi vinkki on kysyä itseltään, missä asiassa on hyvä.
Jokainen on hyvä jossain.
Sinulla on lahja. Jeesus oli viisas sanoessaan: -
"Lahjaksi olette saaneet. Lahjaksi antakaa."
Se tarkoittaa, että se, missä olet hyvä, -
voi olla muille suureksi siunaukseksi.
Muista, että vahvimmat tunteet yrittävät aina hallita meitä.
Jos pelko on vahvempi kuin rohkeus, pelko voittaa, ja päinvastoin.
Pelko voi alkaa hallita elämää niin, ettei uskalla kasvaa ja kehittyä.
Älä anna pelon rajoittaa elämääsi.
Kehittyminen vaatii rohkeutta kohdata uusia asioita.
Se tarkoittaa myös omasta kontrollinhalusta luopumista.
Minä uskon sinuun. Ota yksi askel kerrallaan -
ja suhtaudu prosessiin avoimesti.
Se voi tehdä kipeää, mutta perille pääseminen on kaiken sen arvoista.
Olet sen arvoinen, ja matkasi alkaa nyt.
Hei taas. Nyt vaihdan aihetta -
suosikkiaiheeseeni, näkymättömään ulottuvuuteen.
Aion puhua siitä, missä huomion tulisi olla, -
jos haluaa ajaa ulos demoneja.
Voin kertoa suoralta kädeltä, -
että laaja tietämys demoneista -
ei saa niitä lähtemään.
Totuus on, että demonit pakenevat, -
kun huomiomme on Jeesuksessa ja kuuliaisuudessa.
Paavali kertoi hengellisestä taistelusta, joka ympärillämme riehuu.
Hän sanoi: "meillä ei ole taistelu lihaa ja verta vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Mutta vaikka pahuuden ruhtinaat ja demonit -
olivat Paavalin suurimpia vastustajia, -
hän puhui kirjeissään saatanan teoista vain muutaman kerran.
Sama pätee Jeesukseenkin.
Vaikka Jeesus ajoi ulos demoneita kaikkialla, missä Hän kulki, -
Hän puhui niistä hyvin vähän.
Siihen on yksi yksinkertainen syy, miksi Raamattu ei kerro meille -
maailmankaikkeuden pimeästä ulottuvuudesta.
Se on se, että pimeyttä ei voi ajaa ulos pimeydellä.
Paavalin elämässä ja työssä oli yksi keskipiste, -
ja tuo yksi keskipiste oli Jeesus.
Paavali ei saarnannut demoneista eikä henkiruhtinaista tai -valloista.
Paavali tiesi, että tieto demoneista ei auta ketään.
Kuulitko? Ja mistä Jeesus opetti?
Jeesus opetti valtakunnastaan, -
parantamisesta, vapauttamisesta, ennalleen asettamisesta -
ja yltäkylläisestä elämästä. Hän ei juurikaan edes puhunut demoneista.
Sen sijaan Jeesus opetti itsestään ja siitä, kuka Hän on.
Siinä on olemassa avain, -
jonka monet demoneista ja pimeydestä opettavat unohtavat.
Haluatko tietää, mikä avain on?
Minäpä kerron. Se ei ole kiinni demoneista vaan Jeesuksesta.
Olemassa on demonologiakursseja, demonien karkottamisen käsikirjoja, -
joita voisi lukea tuntitolkulla. Mutta mistä ne saavat kaiken materiaalin?
Ei ainakaan Raamatusta, sillä siellä ei puhuta niistä juuri mitään.
Muista. Jumalan valtakunnan ydin on Jeesus.
Silloin kun Jeesusta korotetaan, Hän vetää kaikki puoleensa.
Kun Jeesus murtautuu ajan ja tilan läpi, demonit lähtevät.
Täytyy tunnustaa, että 1990-luvulla -
luin melkein kaikki demoneja käsittelevät kirjat, jotka sain käsiini.
Halusin oppia kaiken opittavissa olevan.
Mutta mitä enemmän luin demoneista, -
sitä enemmän keskityin niihin.
Nyt tiedän, että se oli virhe.
Toimin aivan eri tavalla nyt, lähes 30 vuotta myöhemmin.
Työssäni on nykyään eräs hyvin erityinen puoli.
Näemme vuosittain tuhansien demonien manifestoituvan.
Suuri joukko ihmisiä vapautuu. Tällaisia todistuksia on paljon, -
ja he ovat hyvin kiitollisia Jeesukselle.
Usko pois, että paikalliset pastorit työalueillamme yllättyvät siitä, -
mitä työssämme tapahtuu, -
vaikka noituus on heille ihan arkipäivää.
Mutta hekään eivät ole varautuneet tarpeeksi hyvin vapautumisiin, -
joita tapahtuu, kun julistan Jeesuksen nimen voimaa.
Tiedän, että demoneita on olemassa, -
mutta tiedän myös, että minulla on vain yksi ase -
ja yksi avain, joka vapauttaa vangitut, -
ja se on saarnata Jeesuksen voimaa Pyhän Hengen voitelussa.
Se on kaikki, mitä tarvitsen.
Niinhän se on. Kun menee pimeään huoneeseen ja sytyttää valon, -
pimeys katoaa.
Sama pätee elämäämme.
Kun vietämme aikaa Jeesuksen kanssa, valo syttyy -
ja se karkottaa pimeyden.
Sen ei tarvitse olla sen monimutkaisempaa.
Älä ikinä käännä katsetta Jeesuksesta.
Älä anna minkään muun viedä huomiotasi.
Äläkä ikinä aliarvioi Jeesuksen nimen voimaa.
Jeesus on valo, joka valaisee pimeyden.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz